cyanic-selkie/wikianc huggingface dataset:
Rod Steiger
De Rod Steiger, gebuer als Rodney Stephen Steiger de 14. Abrëll 1925 zu Westhampton, Long Island a gestuerwen den 9. Juli 2002 zu Los Angeles war en US-amerikanesche Schauspiller.
Jean-François Laguionie
De Jean-François Laguionie, gebuer de 4. Oktober 1939 zu Besançon ass e franséische Schrëftsteller, Filmregisseur vun Animatiounsfilmer, Filmproduzent an Dréibuchauteur.
Bastioun Jost
St. Jost Kapell
D'Kapell gëtt fir d'éischt Kéier am 14. Joerhonnert ernimmt. Bei der Kapell war e Kierfecht, dee bei der Enceinte louch. 1529 gouf d'Kapell eng lescht Kéier ernimmt, duerno verléiert sech hir Spuer. Um Deventer Plang vu 1560 ass se net méi agezeechent. Et ass also unzehuelen, datt si ëm 1547 beim Reamenagement vun der Enceinte ofgerappt gouf.
Jean-François Laguionie
De Jean-François Laguionie huet d'Technik vun den Animatiounsfilmer beim Paul Grimault geléiert deen och déi dräi éischt Filmer vum Laguionie produzéiert huet.
Rod Steiger
De Rod Steiger huet a méi wéi 140 Filmer am Kino an op der TV matgespillt.
Bastioun Jost
St. Jost Kapell
D'Iwwerreschter vun der Kapell goufen 1871 beim Schleefe vun der Bastioun erëmfonnt, et gouf awer net dokumentéiert wou si genee louch.
Rod Steiger
Bedeitend Filmer mat him sinn On the Waterfront (1954) vum Elia Kazan, Le mani sulla città (1963) vum Francesco Rosi, The Pawnbroker (1964) vum Sidney Lumet, Doctor Zhivago (1965) vum David Lean an In the Heat of the Night (1966) vum Norman Jewison.
(137) Meliboea
Den (137) Meliboea ass en Asteroid vun der baussenzeger Haaptceinture. Den Objet gouf den 21. Abrëll 1874 vum Johann Palisa entdeckt an no der Meliboia, enger Duechchter vum griichesche Mieresgott Okeanos genannt.
Bastioun Jost
Bastioun Jost
D'Bastioun Jost hat eng klassesch Bastiounsform, mat engem onreegelméissege Fënnefeck als Basis. D'Capitale vun der Bastioun louch ongeféier do, wou haut d'Avenue Marie-Thérèse op d'Nei Bréck féiert. Déi lénks Face louch do wou haut d'Opfaart op d'Nei Bréck ass, déi riets Face läit ënner der Haiserzeil op där Héicht vun der Avenue. D'Spëtzt vun der Contregarde louch do wou haut de Boulevard Prince Henri vun der Avenue Marie-Thérèse fortgeet.
(137) Meliboea
De Meliboea beweegt sech tëscht 2,433 (Perihel) A.E. bis 3,804 A.E. (Aphel) a 5,51 Joer ëm d'Sonn. D'Bunn steet 13,423° schréi zu der Ekliptik, d'Bunnexzentrizitéit ass 0,220.
Bastioun Jost
Cavalier Jost a Polfermagaséng
De Cavalier Jost war do, wou haut d'Gebai vun der Fortis um Centre Hamilius ass. Südlech nieft dem Cavalier war de Polfermagaséng.
Am Cavalier haten d'Preisen e Krichlaboratoire ageriicht (Kriegslaboratorium), dat heescht en Atelier fir d'Artillerie.
Federéiert Staate vu Mikronesien
D'Federéiert Staate vu Mikronesien sinn e Staat an Ozeanien. Den Archipel, deen aus 607 Inselen, respektiv Inselgruppe besteet huet knapps iwwer 104.500 Awunner. Et besteet aus véier Staaten - vu Weste bis Osten, Yap, Chuuk, Pohnpei a Kosrae - déi iwwer de westleche Pazifik verbreet sinn.
D'Wirtschaft besteet haaptsächlech aus Landwirtschaft, Fëscherei an Tourismus. D'Federéiert Staate vu Mikronesien hu keng nennenswäert Buedemschätz.
D'Haaptstad ass Palikir.
Dawid Fjodorowitsch Oistrach
Den Dawid Fjodorowitsch Oistrach  (Russesch: Давид Фёдорович Ойстрах), gebuer de zu Odessa a gestuerwen de 24. Oktober 1974 zu Amsterdam, war e sowjetescher Violonist
Botzmëttel
E Botzmëttel ass eng Substanz déi benotzt gëtt fir eng Uewerfläch vu Knascht, Stëbs, Geroch oder Keimen ze befreien. Generell si Botzmëttel entweeder eng Flëssegkeet, e Polver, e Spray oder e Granulat.
Geleefeg Botzmëttel bestinn aus Essegsaier, Kuelendioxid, Natriumperborat, Natriumtetraborat, Ammoniak, Chromsaier, Natriumphosphat an Alkohol. Donieft gëtt och dacks Waasser beim Botzprozess agesat.
Pleaux
Pleaux ass eng Gemeng am franséischen Departement Cantal an der Regioun Auvergne-Rhône-Alpes.
Claudia
Claudia ass, am däitsch-, italieenesch- an engleschsproochege Raum a ronderëm, e geleefege Virnumm fir Fraen.
Ënner de Leit mat deem Virnumm sinn:
Noah Danby
Den Noah Dalton Danby, gebuer de 24. Abrëll 1974 zu Guelph an der Provënz Ontario, ass e kanadesche Filmschauspiller. Hien huet seng Carrière 1998 ugefaangen.
Valérie Schafer
D'Valérie Schafer, gebuer de 14. Dezember 1976, ass eng franséisch Historikerin.
Nodeems si Chargée de recherche am Institut des sciences de la communication vum CNRS war, ass si zanter 2018 Professorin fir zäitgenëssesch Geschicht op der Uni Lëtzebuerg.
Si ass an der Computergeschicht, sou wéi an der Geschicht vun Datennetzwierker an Telekommunikatioun spezialiséiert. Si interesséiert sech haaptsächlech fir d'Geschicht vum Internet a vum Web a fir d'Geschicht vun den europäeschen Digitalkulturen an -infrastrukturen.
Jacques Zeimet
De Jacques Zeimet ass e lëtzebuergeschen Auteur vu Gesellschaftsspiller.
Auszeechnungen
Dräi vu senge Spiller sinn ausgezeechent ginn:
Spiller vum Auteur eleng
Zesumme mam Claude Weber
Zesumme mam Rolf Vogt
Zesumme mam Franck Stark a Raphael Gottlieb
NGC 1788
Den NGC 1788 oder Fliedermausniwwel, well seng Struktur e bëssi un eng Fliedermaus erënnert, ass e Reflexiounsniwwel am Stärebild Orion.
Jean Krier (Archeolog)
De Jean (Lucien) Krier, gebuer de 27. Dezember 1951, ass e lëtzebuergeschen Archeolog, Historiker a fréiere Leefer.
NGC 1788
Déi meescht Stären, déi am Niwwel sinn, si vu Stëbs verdeckt. Eng vun de wéinegen Ausnamen ass den HD 293815. D'Stäre vun dëser Regioun si mat engem duerchschnëttlechen Alter vun enger Millioun Joer ganz jonk.
Den Niwwel gouf den 1. Februar 1786 vum däitsch-britteschen Astronom Friedrich Wilhelm Herschel entdeckt.
Jean Krier (Archeolog)
Liewen
Am Juli 1979 koum de Jean Krier als "Chef de Service", spéider "Conservateur", fir d'Archeologie an den deemolege Staatsmusée (haut MNHA) um Fëschmaart. Hien huet eng ganz Rei vu Gruewungen uechter d'Land geleet, respektiv iwwerwaacht, vill un der archeologescher Kaart vum Grand-Duché geschafft an iwwer 240 Gruewungsberichter a soss historesch-archeologesch Artikelen zu Lëtzebuerg an an anere Länner publizéiert. D'Héichpunkten a senger Carrière waren d'Entdeckung vum gallo-réimeschen Theater vun Duelem (1985), déi vum Mosaik vu Viichten (1995) an och déi vu Bartréng-Burmicht (fréikeeserzäitleche Mausoleum, spéitréimesche "Burgus" mat Pëtz a gutt erhalener Waasserpompel a merowengesch Adelsnekropol (1997-2003). Vun 1999 bis 2002 war hie responsabel fir de Konzept an d'Ariichtung vun der gallo-réimescher Sektioun am neie Gebai vum MNHA um Fëschmaart. Den 1. September 2014 ass de Jean Krier a Pensioun gaangen a krut den Titel "Conservateur honoraire".
De Jean Krier ass zanter 1985 effektive Member vun der Section historique vum Institut grand-ducal an zanter 1995 Korrespondierendes Mitglied vum Däitschen Archeologeschen Institut. Ausserdeem ass e Member (op Liewenszäit) vun der Association internationale d'épigraphie grecque et latine (AIEGL).
Seng wichtegst Interessegebidder sinn d'Archeologie an d'Geschicht souwuel vun der gallo-réimescher wéi vun der merowengescher Period (ë. a. zu Iechternach), d'laténgesch Epigraphik an d'Wierk vum Alexandre Wiltheim.
De Jean Krier ass mat der Historikerin Véronique Stoll bestuet a Papp vun dräi Kanner.
Sport
A senge jonke Joren hat hie sech och en Numm am Lafsport gemaach, sou war hien 1973 Landesmeeschter am 3000 m-Hënnerneslaf an 1979 am Marathon, a war bis Oktober 2019 mat 2h28'34" (Frankfurt 1984) ënner den zéng beschte Lëtzebuerger Marathonleefer vun allen Zäiten, bis seng Beschtzäit vum Phillipe Gillen (02h25'45") a Benjamin Sathre (02h16'02") de 27. Oktober beim Mainova Frankfurt Marathon 2019 iwwertraff gouf. . Am Wanter 1978/79 gouf hie Münchener Universitéitsmeeschter am Cross-Lafen.
Gustave Serta
De François Nicolas Gustave Serta, gebuer den 8. November 1866 zu Waasserbëlleg a gestuerwen den 6. Dezember 1940 an der Stad, war en Ingenieur an Architekt deen haaptsächlech ëffentlech Gebaier, dorënner de Stater Jongelycée, gebaut huet.
Hie war de Fils vum Schouster Gustave Nicolas Serta (1835-1911) an der Josephine Schmit.
1916 war eng Strooss um Lampertsbierg no him genannt ginn (Rue Serta), déi awer 1925 a Rue Alfred-de-Musset ëmgenannt gouf.
Konkoly-Observatoire
De Konkoly-Observatoire (Konkoly Obszervatórium) ass en astronomeschen Observatoire zu Budapest. E gehéiert zu der ungarescher Akademie vun de Wëssenschaften a gëtt och vun hinne bedriwwen.
Geschicht
Den Observatoire gouf am Joer 1871 vum adelegen Astronom Miklós Konkoly-Thege als Privatobservatoire gegrënnt an am Joer 1899 un den ungaresche Staat als "éiwege Cadeau un d'Astronomie" vermaach. Den Miklós Konkoly-Thege war eng interessant Perséinlechkeet vum 19. Joerhonnert a gëllt als de Grënner vun der moderner Astronomie an Ungarn. Net ëmsoss ass d'Strooss, déi direkt vum Normafa zum Observatoire féiert, nom Fuerscher, Politiker an Zuchuweiser genannt. "Haut gëllt den Observatoire als Rendez-vous fir Wëssenschaftler, fir kollektiv iwwer Koméiten, Mineralplanéiten, Stären a Liichtquellen z'erfuerschen", seet de László Kiss, Direkter vum Observatoire. Am Joer 1940 gouf am gréissten Doum vun der Anlag, deen iwwer dem groussen Teleskop vum Zeiss steet, souguer e Koméit entdeckt. Den Observatoire war och haaptsächlech um Groussprojet vun der Sond Philae bedeelegt. Déi Sond war déi éischt, déi op engem Koméit mëll gelant war.
Tunnel vun Nessonvaux
Den Tunnel vun Nessonvaux ass en Eisebunnstunnel zu Nessonvaux, an der Gemeng Trooz. En ass zweegleiseg an huet eng Längt vun 192 Meter. Duerch den Tunnel féiert d'Linn 37 vun der SNCB.
Eng ronn 120 m vum Westportal läit d'Gare vun Nessonvaux.
La maison Bonnadieu
La maison Bonnadieu ass e franséische Film vum Carlo Rim aus dem Joer 1951.
2013
D'Joer 2013 huet op engem Dënschdeg ugefaangen.
Gekacht Ee
E gekacht Ee ass en Ee (meeschtens en Héngeree) dat mat intakter Schuel a kache Waasser gekacht gouf. En haart gekacht Ee gëtt sou laang gekacht bis datt souwuel dat Wäisst vum Ee wéi och den Dueder eng fest Konsistenz hunn, oder et gëtt am waarme Waasser gelooss bis et ofgekillt ass an op déi Aart a Weis fest gëtt, wärend bei engem lues gekachten Ee oder luesen Ee oder schnuddelegem Ee oder Zappee den Dueder an heiansdo och dat Wäisst, oder op d'mannst en Deel dovu flësseg bleift. En Ee, dat ouni seng Schuel gekacht gëtt, ass pochéiert.
Gekachten Eeër sinn a ville Regiounen op der Welt e beléifte Plat beim Moiesiessen. Fir se ze kache kënne speziell Instrumenter benotzt ginn, wéi z. B. den Eeërkacher.
Variatiounen
Well gekacht Eeër sou wäitleefeg beléift sinn, gëtt et och grouss Variatioune beim Kachen. Wat d'Ausgangstemperatur vum Ee virum Kachen ugeet, kann et eng gewëssen Zäit virdrun aus dem Frigo geholl gi fir et op Zëmmertemperatur ze bréngen (an et sou méi gläichméisseg ze kachen an d'Räisse vun der Schuel ze verhënneren) oder direkt aus dem Frigo kommen. Heiansdo gëtt d'Ee virum Kache mat enger klenger Nol gepickt, fir d'Loft erauszeloossen an d'Räisse vun der Schuel z'evitéieren. Dat ass awer ëmstridden; wärend verschidde Quelle behaapten, dat wier ze recommandéieren, roden aner Quellen dovun of. D'amerikanesch Eeërlobby vum American Egg Board seet zum Beispill, datt duerch d'Picke vum Ee virum Kache mat enger net-steriler Nol Bakteerien an d'Ee kéinte geroden. D'Picke géif och ganz kleng Rëss an der Schuel provozéieren, duerch déi Bakteerien nom Kache geneesou kéinten an d'Ee kommen.
Kachzäit
D'Kachzäit fir lues gekachten Eeër geet bis zu ronn fënnef Minutten; haart gekachten Eeër brauchen tëscht 10 an 20 Minutten, ofhängeg vun der Gréisst vum Ee a vun der Héicht (well d'Waasser mat der Héicht méi séier kacht an duerno net méi waarm gëtt, muss een d'Ee méi laang kache wann een a groussen Héichten ass).
Eng Alternative zum Kachen ass et, d'Ee waarmem Waasserdamp auszesetzen. Mat där Method dauert et ongeféier 6 Minutte bis d'Ee lues gekacht ass an ëm déi 8-10 Minutte bis et haart gekacht ass. Verschidde Quelle behaapten, mat där Method wier et och méi einfach fir d'Ee herno ze schielen. , An der Mikrowell solle réi Eeër net gekacht ginn well se duerch dat ze séiert Ophëtzen explodéieren.
Wann d'Eeër aus dem waarme Waasser geholl ginn, kacht d'Eegiel wéinst der Reschthëtzt nach eng kuerz Zäit weider. Fir den Ofkillprozess méi séier ze maachen, gëtt d'Ee heiansdo kaler Loft oder kalem Waasser ausgesat. Wann d'Ee awer net a kuerzer Zäit nom Kache giess gëtt, ass et besser et net mat kalem Waasser ofzeschrecke well doduerch d'Schutzschicht vum Ee zerstéiert gëtt a Bakteerien a Keimer kënnen an d'Ee geroden, soudatt et schonn no e puer Deeg net méi z'iessen ass. Wann haart gekachten Eeër ze laang oder op ze héijer Temperatur gekacht ginn, kann d'Eegiel sech gréngelzeg verfierwen. Dat ass eng Reaktioun tëscht dem Eisen am Eegiel an dem Schwiefel am Eewäiss, déi awer keen Zeechen dofir ass, datt d'Ee net méi gutt wier. Gekachten Eeër hale sech ronn dräi Wochen.
D'Zerwéieren
Haart gekacht Eeër kënne sou zerwéiert ginn, wéi s'aus dem Dëppe kommen, an engem Eeërbecher, engem Teller mat enger klenger Déift (speziell fir gefëllt Eeër), an der Schuel an op engem Enn vun engem Messer oder engem Läffel opgeschnidden oder opgeschloen, oder geschielt. Heibäi gëllt, datt al haart gekachten Eeër sech besser schiele loossen, well bei alen Eeër déi dënn Haut déi dat Kloert vum Ee vun der Schuel trennt net méi sou staark vum Eewäiss gebonne gëtt. Haart gekachten a geschielt Eeër kënne mat engem Messer oder awer och mat engem Eeërschneider a Stécker gedeelt ginn.
Lues gekachten Eeër gi generell an engem Eeërbecher zerwéiert, an d'iewescht Enn vum Ee gëtt mat engem Messer opgeschnidden oder mat engem Läffel opgeklappt. Dacks gi lues gekachten Eeër mat a Sträife geschniddene Stécker Brout oder Toast giess, déi an dat leefegt Eegiel gezappt ginn. Persounen, déi ufälleg fir Salmonelle sinn (zum Beispill ganz kleng Kanner, eeler Leit oder Persoune mat engem geschwächten Immunsystem), solle keng lues gekachten Eeër iessen.
Trivia
Eng besonnesch Aart vu gekachtem Ee as de Balut, deen a Südostasien giess gëtt. Et handelt sech em e befrucht Ee mat engem Embryo, dat haart gekacht ass.
Vuelta Ciclista al País Vasco 2007
D'Vuelta Ciclista al País Vasco vun 2007 gouf vum 9. bis de 14. Abrëll a 6 Etappe gefuer. D'total Distanz war 863 km.
Et war déi 5. Course am Joer um Programm vum UCI ProTour 2007.
Ursiden
D'Urside sinn e Meteorstroum, deen an der leschter Dezemberdekad z'observéieren ass. De Mammekierper vun dësem Meteorstroum ass de Koméit 8P/Tuttle. Säi Radiant läit am Stärebild Ursa Minor beim Stär Kochab. De Radiant ass zirkumpolar. D'Ursiden hunn eng ZHR vun 10 Meteore pro Stonn. Et goufen awer och scho vereenzelt méi héich Zuelen observéiert.
Geschicht
D'Urside goufen ëm 1900 vum William Frederick Denning‎ entdeckt. Si goufen awer laang Zäit net beuecht. Den 22. Dezember 1945 hunn tschechesch Astronomen duerch Zoufall e kräftegen Ausbroch vun der Meteorschauer observéiert, déi eng ZHR vun iwwer 100 erreecht hat. An de follgende Jore goufen d'Urside systematesch ënnersicht. Déi observéiert Meteorzuelen waren awer verglach mat 1945 ëmmer manner. Dofir war d'Interessi un dëser Meteorschauer bal nees ewech. Eréischt am Ufank vun de 70er-Jore waren nees bei neien Ënnersich, déi vu britteschen Amateurastronome gemaach goufen, eng kleng ZHR festgestallt ginn. Duerch Radioobservatioune gouf awer an den Dagstonne vum 22. Dezember 1973 e kuerzen Ausbroch mat enger ZHR vu ronn 30 nogewisen. Vergläichbar staark waren d'Ursiden den 22. Dezember 1979 opgetrueden. E weideren Ursiden-Ausbroch mat ZHR bis zu 100 gouf den 22. Dezember 1986 observéiert.
Zanter laangem war bekannt, datt et sech beim 8P/Tuttle ëm den Urspronkkoméit vun den Ursiden handele géif. D'Ëmlafszäit vun dësem Schwäifstär ass 13,5 Joer. Interessanterweis sinn déi observéiert Ausbréch vun den Ursiden an de Joren 1945, 1973 an 1986 net mam Sonneperihel, mä mam Sonnenaphel vum Koméit zesummegefall. De Peter Jenniskens an den Esko Lyytinen hunn e Modell entwéckelt, dat dësen ongewéinleche Phenomeen ë. a. duerch d'Gravitatiounswierkung vum Planéit Jupiter erkläert huet. Déi selwecht Auteure sote fir den 22. Dezember 2000 – de Sonnenaphel vum Koméit – en neien Ausbroch vun den Ursiden viraus. D'Observeuren hate sech op d'Lauer geluecht, awer d'Resultater ware widerspréchlech. Virun allem Videoen a Radioechoen hunn op verstäerkt Meteor-Aktivitéit higedeit, awer et blouwen Zweiwel un der dobäi gebrauchter Methodik. Visuell Observatiounen hunn nëmmen niddreg Ursidequote registréiert.
Eugen York
Den Eugen York, gebuer de 26. November 1912 zu Rybinsk a gestuerwen den 18. November 1991 zu Berlin, war en däitsche Filmregisseur an Dréibuchauteur.
Antiquitéiten
Al Bicher, Schrëften, Nouten, Zeitungen an Zäitschrëfte ginn als "antiquaresch" bezeechent. Konschtgéigestänn aus dem Altertum ginn och Antike genannt. D'Bezeechnung Altertemer bezitt sech allgemeng op Zeie vun der Kulturgeschicht (sougenannt Monumenter) aus dem Altertum.
Geschicht
Antiquitéite goufe schonn an der Fréizäit an am Altertum gehandelt. Schonn d'Réimer hu sech gär mat Skulpturen aus Griicheland ëmginn, d'grouss Nofro huet och zu Kopie gefouert. Am Mëttelalter hunn haaptsächlech Geeschtlech, Geléiert oder Adeleger al a seele Géigestänn gesammelt a hunn déi an Naturaliecabineten oder Wonnerkummeren ausgestallt. Nieft den eigentleche Sammler huet sech den Antiquitéitenhandel der Saach geméiss vun de Lompesammler hin zu dem modernen Antiquitéitenhandel vun haut entwéckelt, dee sech meeschtens op bestëmmt Theemeberäicher spezialiséiert. Beléift sinn an deem Beräich och Floumäert, Steeën  a Manifestatioune wéi allgemeng Antiquitéitefoiren oder méi spezieller wéi z. B. Mënzefoiren.
Wäertentwécklung
Bei Konschtwierker (Biller, Plastiken asw.) gëtt et e fléissenden Iwwergank tëscht Handel vun aler Konscht  an Antiquitéitenhandel. Antiquitéiten erreechen op Steeën dacks en héije Verkafspräis, dee mat dem Alter, dem Erhalungszoustand a Seelenheetswäert klëmmt. Dobäi kënnt, datt d'Objeten dacks ganz héichwäerteg hiergestallt goufen (meeschtens an Handaarbecht) oder aus haut deierem Material (z. B. massivem Edelholz, Elfebeen oder Metaller) bestinn.
A gewësse Grenze ginn d'Präisser awer och duerch d'Moud beaflosst, andeems grad beléift Objete méi héich Präisser erreechen. Sou waren an den 1970er an 80er Jore Baueremiwwel ganz gesicht, ginn awer haut zu däitlech méi niddrege Präisser gehandelt. Och praktesch Aspekter spillen eng Roll: Objeten, déi nëmme schwéier an enger normaler Wunneng ënnerbruecht kënne ginn (z. B. ongewéinlech héich Miwwel) si schwéier ze verkafen.
Handelsbeschränkungen
Jee no Hierkonft si verschidden Antiquitéiten net fir de fräien Handel zougelooss, wa s'opgrond vu Gesetzer besonnesch geschützt sinn; dat gëllt virun allem fir Géigestänn aus der Antiquitéit an déi, déi aus Ausgruewunge stamen. An Däitschland ass zum Beispill duerch d'Kulturgutschutzgesetz den Export vun agedroene Konschtwierker an anere Kulturobjete mat nationaler Bedeitung verbueden. Och Géigestänn, fir déi bei hirer Produktioun Material vun haut geschützten Déiere benotzt gouf (z. B. Schëldpatt oder Elfebeen) ënnerleie bestëmmten Handelsrestriktiounen, woubäi den Handel awer erlaabt ka ginn, wann nogewise ka ginn, datt d'Objete virun engem gewëssen Datum hiergestallt goufen.
Fälschungen
Well mat zouhuelendem Alter d'Antiquitéiten ëmmer méi rar ginn an d'Präisser an d'Luucht ginn, kënnt et ëmmer nees zu Imitatiounen a Fälschungen. Den Ënnerscheed zu den Originaler kann dacks nëmme vun Experten erkannt ginn. Well awer d'Hierstellung vu wierklech echt wierkende Fälschunge meeschtens e ganz héijen Opwand vu Material an Handaarbecht erfuerdert, ass d'Fälschung haut net méi rentabel. Méi heefeg sinn awer Verfälschungen, bei deenen eigentlech original Stécker verännert ginn, fir méi en héijen Alter virzetäuschen oder fir méi gesicht Objeten ze kréien, z. B. gi wéineger rar Miwwelstécker zu méi seelene Stécker ëmgebaut.
Provënz Lunda Norte
D'Provënz Lunda Norte ass eng vun den 18 angolanesche Provënzen. Si läit am Nordoste vum Land a grenzt am Süden a Südosten un d'Provënz Sul an am Westen un d'Provënz Malanje. Nërdlech an nordëstlech läit d'Demokratesch Republik Kongo.
Si huet eng Fläch vu ronn 103.000 km².
Der Vollekszielung 2014 no hat si 799.950 Awunner, wat 3,3 % vun der Gesamtbevëlkerung vun Angola waren.
Staark Secteuren an der Ekonomie vun der Provënz sinn de Biergbau, besonnesch fir Diamanten a Gold, de Bausecteur an d'Déierenzuucht.
Mauriac (Cantal)
Mauriac ass eng Gemeng am franséischen Departement Cantal an der Regioun Auvergne-Rhône-Alpes.
Provënz Lunda Norte
D'Haaptstad vun der Provënz ass Dundo. Virdru war et Lucapa.
Saint-Pantaléon (Lot)
Saint-Pantaléon ass eng franséisch Uertschaft a fréier Gemeng am Departement Lot, an der Regioun Occitanie.
Den 1. Januar 2019 huet Saint-Pantaléon mat Bagat-en-Quercy a Saint-Daunès fusionéiert fir déi nei Gemeng Barguelonne-en-Quercy ze bilden, an ass zanterhier eng delegéiert Gemeng vun der Gemeng Barguelonne.
Jacob
Jacob ass een am däitsch- an engleschsproochege Raum geleefege Vir- a Familljennumm.
Kuckt och
Jakob - Jacobs - Jacques
Edward Tyer
Den Edward Tyer, gebuer 6. Februar 1830 zu Kennington a gestuerwen de 25. Dezember 1912, war en engleschen Ingenieur a Constructeur vu mechaneschem an elektreschem Signalisatiounsmaterial an Astronom.
BRIC
BRIC ass an der Ekonomie en Akronym fir d'Länner Braslien, Russland, Indien a China, déi an engem änleche Stadium vu wirtschaftlecher Entwécklung sinn. D'BRIC-Länner representéiere 40 % vun der Weltbevëlkerung a 25 % vun der Landfläch.
Den Term gouf fir d'éischt vum Jim O'Neill, deemools Ekonomist bei Goldman Sachs, am Joer 2001 a sengem Essai Building Better Global Economic BRICs gebraucht. E symboliséiert haut och d'Changementer an der Weltwirtschaft an d'Verréckele vun der globaler wirtschaftlecher Dominanz ewech vun de G7 hin zu de Schwellelänner, déi sech rasant entwéckelen.
2010 ass Südafrika zu de BRIC-Länner gestouss; dofir schwätzt een haut vun de BRICS.
Jean-Bernard Ney
De Jean-Bernard Ney, gebuer de 6. September 1921 zu Beetebuerg a gestuerwen den 31. August 2003 zu Cadaujac (Gironde), war e lëtzebuergesche Resistenzler a Member vum 342. Squadron vun der Royal Air Force, déi och un der Operation Overlord deelgeholl huet. , ,
American Horror Story
American Horror Story ass eng US-amerikanesch Horror-Televisiounsserie, déi vum Ryan Murphy a vum Brad Falchuk kreéiert gouf an zënter 2011 leeft.
All Staffel ass eng eege Miniserie mat enger Geschicht, déi net direkt eppes mat deene vun den anere Staffelen ze dinn huet, och wann heiansdo Referenzen op aner Staffele gemaach ginn.
Staffelen
2020 gouf d'Serie verlängert, a bis 2023 sollen nach dräi weider Staffelen erauskommen.
Schauspiller
Vill Schauspiller trieden an e puer Staffelen op, mä spillen ëmmer en neie Personnage. Den Evan Peters, d'Sarah Paulson an d'Lily Rabe sinn an néng vun den zéng éischte Staffelen ze gesinn.
Aner bedeitend Schauspiller sinn de Frances Conroy, den Denis O'Hare, d'Jessica Lange, d'Kathy Bates, d'Angela Bassett, d'Emma Roberts, d'Adina Porter, de Finn Wittrock an de Jamie Brewer.
Kritik
Déi verschidde Staffele goufen ënnerschiddlech vun der Kritik opgeholl, mä am Allgemengen ass d'Serie gutt ukomm. Besonnesch d'Schauspillertrupp gouf gelueft, dorënner d'Jessica Lange, déi zwéin Emmy Awards, e Golden Globe Award, an e Screen Actors Guild Award fir hir Performance gewonnen huet. D'Kathy Bates an den James Cromwell hunn allebéid en Emmy Award gewonnen, wärend d'Lady Gaga e Golden Globe Award krut.
Déi éischt Staffel war 2011 déi meescht-gekuckt nei Televisiounsserie an den USA. D'Serie generéiert nach ëmmer héich Aschaltquote fir den Ursprongssender FX.
Morgan
Morgan ass een am engleschsproochege Raum geleefege Vir- a Familljennumm.
Rossano Brazzi
De Rossano Brazzi, gebuer den 18. September 1916 zu Bologna a gestuerwen de 24. Dezember 1994 zu Roum, war en italieenesche Schauspiller, Dréibuchauteur a Filmregisseur. Hien ass de Brudder vum Filmregisseur Oscar Brazzi.
De Rossano Brazzi hat Droit studéiert. No enger kuerzer Aktivitéit als Affekot krut hien eng Roll am Theater ugebueden. Am Joer 1938 war hien och fir d'éischt an engem Film ze gesinn.
Hien huet an iwwer 150 Kinos- an TV-Filmer mat sou bekannte Filmregisseure wéi Mervyn LeRoy, Jean Negulesco, David Lean, Joseph L. Mankiewicz, Douglas Sirk, Henry Hathaway an Joshua Logan matgespillt.
Martina Gedeck
D'Martina Gedeck, gebuer de 14. September 1961 zu München, ass eng däitsch Schauspillerin.
Wichteg Filmer an hirer Carrière si Bella Martha (2001) vun der Sandra Nettelbeck, The Good Shepherd (2006) vum Robert De Niro, Das Leben der Anderen (2006) vum Florian Henckel von Donnersmarck an Night Train to Lisbon (2013) vum Bille August.
La tragedia di un uomo ridicolo
La tragedia di un uomo ridicolo ass en italieenesche Film vum Bernardo Bertolucci aus dem Joer 1965.
Gare Nessonvaux
D'Gare vun Nessovaux (fr:Station de Nessonvaux) ass eng Gare vun der SNCB op der Streck Léck-Oochen.
An der Gare leien zwee Gleiser mat zwéi Säitequaien. Fir d'Quaien ze verbanne féiert eng Passerell iwwer d'Gleiser.
D'Gare läit eng 120 Meter westlech vum Tunnel vun Nessonvaux.
Guns at Batasi
Guns at Batasi ass e brittesche Film vum John Guillermin aus dem Joer 1964 nom Roman The Siege of Battersea vum Robert Holles.
Ëm wat geet et am Film?
An Afrika kritt en net genannte Staat seng Onofhängegkeet. An der Kasär vu Batasi entsti Problemer tëschen de britteschen an den heemeschen Offizéier.
Provënz Namibe
D'Provënz Namibe ass eng vun den 18 angolanesche Provënzen. Si läit am Südweste vum Land a grenzt am Norden un d'Provënz Benguela an am Osten un d'Provënzen Huíla a Cunene. Am Süden deelt s'eng Grenz mat Namibien an am Weste läit den Atlantik.
Se huet eng Fläch vu ronn 57.091 km².
Der Vollekszielung vun 2014 no hat se 471.613 Awunner, wat 1,9 % vun der Gesamtbevëlkerung vum Angola waren.
D'Haaptstad vun der Provënz ass Moçâmedes.
Cape Canaveral AFS Launch Complex 41
Vun do aus huet d'US-Loftwaff Titan-III C-, Titan-IV-Rakéiten an déi siwen Titan-III E/Centaur Rakéite vun der NASA gestart. No engem groussen Ëmbau ass et déi eenzeg Startplaz fir d'Atlas V um Cape Canaveral.
Geschicht
Ufanks gouf den LC-41 zesumme mam Complex 40 als Startplaz fir d'Titan IIIC gebaut. Nom Bau 1963 gouf den 21. Dezember 1965 den OV2-Satellit vun der US-Air-Force gestart. Obwuel de Start gegléckt hat, hat d'Uewerstuf versot an de Satellit op e falschen Orbit bruecht.
An den nächste Jore goufen et nëmmen e puer weider militäresch Starte vun der Titan-III-C, well den LC 41 fir de Start vun der TitanIII-E/Centaur Rakéit vun der NASA modifizéiert gouf a Systemer fir d'Kryogen Dreifstoffer (flëssege Waasserstoff a Sauerstoff) vun der Centaur Uewerstuf agebaut goufen.
Den éischten erfolgräiche Start vun enger Titan-IIIE/Centaur vun der Startplaz 41 hat den 10. Dezember 1974 d'Sonnesond Helios 1 an de Weltraum bruecht.
Duerno si mat Titan-IIIE/Centaur-Rakéite déi erfolgräich Viking-Lander vun der NASA, den 20. August respektiv den 9. September 1975 gestart an e Joer méi spéit um Mars gelant.
De 15. Januar 1976 war vum Complex 41 den Helios 2 gestart, dee bis op 43,5 Millioune Kilometer un d'Sonn erukoum, sou no wéi keng aner Raumsond virdrun, a bis haut (2009).
1977 hat do d'Rees vu Voyager 1 a 2, déi bei déi baussenzeg Planéite geflu sinn, ugefaangen. Si waren den 20. August respektiv de 5. September 1977 u Bord vun enger Titan-IIIE-Centaur gestart.
Nom Joer 1999 huet d'Ramp fir d'zweet d'Gesiicht geännert. D'Rampen déi net méi gebraucht goufen, goufe komplett ëmgebaut, sou datt fir déi nei Atlas V eng nei Startplaz geschaf gouf. Den 21. August 2002 war déi éischt Atlas V vum LC 41 gestart. Ënner de weideren Atlas-V-Flich war och, am Joer 2006, d'New Horizons, déi éischt Sond, déi de Pluto ënnersiche soll. New Horizons gouf vun der Atlas V (551) op eng Vitess vu 16,21 km/s acceleréiert. Dat war en neie Rekord vun enger Raumsond.
Charles-André Schommer
De Charles-André Schommer, gebuer den 29. Mäerz 1925 zu Lëtzebuerg a gestuerwen den 20. Juli 2009 an der Stad Lëtzebuerg, war deen eenzege Lëtzebuerger deen op Omaha-Beach am Asaz war.
Cape Canaveral AFS Launch Complex 41
De Komplex
D'Startramp war bis zum Ëmbau fir d'Atlas V praktesch eng Kopie vum Launch Complex 40. D'Rakéit gouf am Vertical Integration Building (VIB) zum gréissten Deel zesummegebaut, bei d'Startramp gefouert a mat Hëllef vun engem risege Service-Tower fir de Start virbereet. Wärend dem Ëmbau fir d'Atlas V hat sech villes geännert: d'Startanlag gouf gesprengt. Nëmmen d'Fëllement, d'Ofgasschächt an déi véier ëm d'Startramp postéiert Blëtzofleeder blouwen erhalen. Wärend bal all Startramp duerch eng riseg Gitterstruktur scho vu wäitem ze gesinn ass, fënnt een haut um LC-41, bis op de Blëtzofleedersystem nëmmen de Betongsdësch a weidert flaacht Ekipement. Dofir ginn d'Atlas-V-Rakéiten an der Vertical Integration Facility (VIF; net ze verwiessele mam ale Vertical Integration Building) zesummegebaut, déi 550 m dovun ewech ass. Déi virbereet Rakéitendeeler kommen aus dem Spaceflight Operations Center (ASOC). Dat Gebai steet ronn 6,5 Kilometer vum Komplex ewech a gouf fréier fir d'Titan-IV-Rakéite gebraucht. Wann d'Rakéit am VIF fäerdeg zesummegebaut ass, ka se mat engem klenge, mobilen Tuerm bei d'Startramp gefouert ginn. Dat geschitt awer eréischt e puer Stonne virum Start. Um LC-41 selwer gëtt dann d'Rakéit nëmmen nach vollgetankt.
Nikloskapell vun Zëtteg
D'Nikloskapell vun Zëtteg ass eng kathoulesch Kapell déi zur Par Regioun Iechternach Saint-Willibrord, zum Dekanat Osten an zu der Gemeng Bech gehéiert.
De Patréiner vun der Kapell ass den hellegen Niklos deem säi Fest de 6. Dezember gefeiert gëtt. Se steet zentral am Duerf an der Duerfstrooss.
De 24. Oktober 2017 gouf d'Kapell op d'Lëscht vum Zousazinventaire vun de klasséierte Monumenter agedroen.
Zur fréierer Par Hemstel hunn ausser der Kapell vun Zëtteg och nach d'Parkierch vun Hemstel, d'Filialkierch vun Altréier, d'Kapell vun Heeschbreg an d'Kapell vu Rippeg gehéiert.
Geschicht
Zu Zëtteg gouf d'selwecht wéi zu Rippeg schonn 1570 eng Kapell ernimmt. Déi haiteg Kapell gouf am Ufank vum 18. Joerhonnert nei gebaut.
Sean Takats
De Sean Takats, gebuer den 9. Oktober 1974 zu New York City, ass en ongresch-US-amerikaneschen Historiker an Ekonomist.
Carrière
Hie schafft op der Universitéit Lëtzebuerg als Fachwëssenschaftler a Professer fir digital Geschicht.
Hien huet op der Yale University an op der University of Michigan Ekonomie a Geschicht studéiert.
Vum 1. Oktober 2016 bis den 30. Juni 2017 war hie Professeur associé op der George-Mason Universitéit am Virginia.
Hien ass den Direkter vun Zotero an den Haaptacteur vun Tropy mat der Abby Mullen (George Mason University).
(11754) Herbig
Den (11754) Herbig ass en Asteroid vun der Haaptasteroidenceinture.
Hie gouf de 24. September 1960 vum hollänneschen Astronom Cornelis Johannes van Houten, der Ingrid van Houten-Groeneveld an dem Tom Gehrels um Palomar-Observatoire a Kalifornien entdeckt.
Den Asteroid gouf nom Astronom George Howard Herbig genannt, deem säi Fuerschungsgebitt d'Stäregebuerte waren an deen och den Herbig-Haro-Objeten den Numm ginn huet.
Sapporo
Sapporo (op Japanesch: 札幌市, op Ainu-Sprooch: Sat Poro) ass eng grouss Stad an der Prefektur Hokkaidō an der Regioun Hokkaidō am Norde vu Japan. Et ass déi fënneftgréisst Stad vum Land.
Si huet 1.947.097 Awunner (Stand: 30. September 2016) an eng Fläch vun zirka 1121 km².
1972 goufen do déi 11. Olympesch Wanterspiller ausgedroen.
Fernando Di Leo
De Fernando Di Leo, gebuer den 11. Januar 1932 zu San Ferdinando di Puglia a gestuerwen den 1. Dezember 2003 zu Roum, war en italieenesche Filmregisseur, Schauspiller an Dréibuchauteur.
De Fernando Di Leo huet um Dréibuch vun iwwer 40 Filmer matgeschafft an huet iwwer 30 Filmer als Regisseur gedréint.
Anton Pawlowitsch Tschechow
Den Anton Pawlowitsch Tschechow [] (ru.: Антон Павлович Чехов, gebuer de zu Taganrog, a Russland, a gestuerwen de  zu Badenweiler, am Däitsche Räich, war e russesche Schrëftsteller. Vu Beruff war hien Dokter, en huet awer virun allem vum Schreiwe gelieft.
International ass den Tschechow fir seng Theaterstécker, wéi z. B. Tri sestry (Три сестры, "Dräi Schwësteren"), Tschaika (Чайка, "D'Méiw") oder Wischnjowy sad (Вишнёвый сад, De Kiischtebongert) bekannt. Tëscht 1880 an 1903 huet hien iwwer 600 literaresch Wierker geschaf. Seng Portraiten, op eng zeréckhalend Aart a Weis, vun den typeschen Aspekter aus dem Liewen an der Denkweis vun de Leit an der russescher Provënz hunn hien zu engem vun de bedeitendsten Auteure vun der russescher Literatur gemaach.
Barguelonne-en-Quercy
Barguelonne-en-Quercy ass eng nei Gemeng am Departement Lot, an der Regioun Occitanie.
Tajine
Tajine, oder Tagine, ass den Numm vun engem Kichegeschier aus der maghrebinescher Kichen, meeschtens aus Terracotta, dat aus engem platte, ronne Plättel besteet, op deen e koneschen Deckel aus dem selwechte Material gesat gëtt, sou datt d'Iessen dran, bei net ze staarker Hëtzt, brutsche kann.
Gläichzäiteg ass et, duerch Metonymie, och den Numm vum Iesse selwer, dat dra gekacht gëtt: Geméis, dat mat Gewierzer, a jee nodeem, och Fleesch (Schof oder Poulet) oder Fësch, als Ragoût preparéiert gëtt.
Agence matrimoniale (Film)
Agence matrimoniale ass e franséische Film vum Jean-Paul Le Chanois aus dem Joer 1952.
Jules Bordet
De Jules Jean Baptiste Vincent Bordet, gebuer den 13. Juni 1870 zu Soignies an der Belsch, a gestuerwen de 6. Abrëll 1961 zu Bréissel, war e belsche Biolog, dee sech op d'Immunologie an d'Bakteriologie spezialiséiert hat. Fir seng Entdeckungen um Gebitt vun der Immunitéit krut hien 1919 den Nobelpräis fir Medezin. D'Bakterium Bordetella pertussis, de Verursaacher vun der Coqueluche, gouf no him genannt.
1900 huet hien zu Bréissel d' en Institut Pasteur gegrënnt, nodeems e virdrun zu Paräis geschafft a studéiert hat. Hien huet erausfonnt, datt net-spezifesch Serum-Komponenten in vivo déi am Ufank spezifesch Antigen-Antikierper-Reaktioun géife verstäerken an an e méi wierkungsvollen Ofwiermechanismus ëmwandelen. Hien huet dat Alexine genannt, haut si se als Komplementsystem bekannt.
1907 gouf e Professer fir Bakteriologie op der Université libre de Bruxelles. 1940 goung en a Pensioun.
Nieft dem Nobelpräis krut hie fir seng Entdeckungen eng sëllegen aner Auszeechnungen an Éierendoktertitelen.
Matt Schulze
De Schauspiller gouf besonnesch mat Rollen an de Filmer Boys and Girls (2000), The Fast and The Furious (2001), Torque (2004), an och mat senger Debutroll am Film Blade (1998) bekannt.
Albi
Albi ass eng franséisch Uertschaft a Gemeng, an d'Prefektur vum Departement Tarn an der Regioun Occitanie. Et huet knapps 50.000 Awunner (80.000 mat der Agglomeratioun) an ass de Sëtz vun engem Äerzbistum.
2010 gouf den Ensembel vu Gebaier ronderëm d'Kathedral an de Bëschofssëtz (Cité épiscopale) vun der Unesco an d'Lëscht vun de Weltkulturierwen opgeholl.
Natas Loves You
Natas Loves You war eng Rockband vu Paräis mat internationale Memberen, déi 2008 zu Lëtzebuerg gegrënnt gouf.
Albi
Albi läit um Floss Tarn, eng 80 Kilometer nordëstlech vun Toulouse.
Natas Loves You
Bandgeschicht
2009 sinn Natas Loves You op de lëtzebuergesche Festivaller Rock-A-Field, Mess for Masses, On Stéitsch a Sonic Visions opgetrueden. De 27. November 2009 huet d'Band am Exit07 de Release vun hirer EP From Natas With Love gefeiert, vun där et d'Single Finished Line bis op déi éischt Plaz am Eldoradio Chartbreaker an an den Top 15 an der RTL Hitmaschinn gepackt huet. , ,
Albi
Geschicht
1678 gouf d'Stad Sëtz vun engem Äerzbëschof, 1790 d'Prefektur vum Departement Tarn.
Natas Loves You
Bandgeschicht
2014 huet d'Band de Präis music:LX an der Kategorie Rock/Pop/Electro gewonnen.
De 17. Dezember 2015 hunn Natas Loves You iwwer Facebook hir Trennung bekannt ginn.
Joseph von Fraunhofer
De Joseph Fraunhofer, zanter 1824 Ritter von Fraunhofer, gebuer de 6. Mäerz 1787 zu Straubing a gestuerwen de 7. Juni 1826 zu München war en däitschen Optiker, Physiker an Astronom. Hien hat am Ufank vum 19. Joerhonnert de wëssenschaftlechen Teleskopebau gegrënnt. En Objektivtyp, d'Fraunhofer-Objektiv, gouf no him genannt.
Seng grouss Leeschtung besteet an der Verbindung vun exakter wëssenschaftlecher Aarbecht an hirer praktescher Uwendung fir nei innovativ Produkter. Mat där Denkweis gouf de Joseph von Fraunhofer zum Virbild vun der haiteger Fraunhofer-Gesellschaft, där hien den Numm ginn huet.
Liewen a Wierken
De Joseph Fraunhofer gouf als 11. Kand vun engem Glasmécher zu Straubing gebuer. Well seng Eltere gestuerwe waren, wéi hien eréischt 11 Joer al war, gouf hie vu sengem Momper an eng sechsjähreg Spigelschläiferléier op München geschéckt. Do hat hien 1801 den Zesummebroch vum Haus vu sengem Léierhär iwwerlieft. No senger Léier ass hien 1806 als Optiker an d'Mathematesch-Mechanescht Institut vu Reichenbach, Utzschneider & Liebherr agetrueden. Dat Institut war vum Erfinder Georg Friedrich von Reichenbach an dem Auermécher J. Liebherr 1802 fir d'Produktioun vun astronomeschen a geodeteschen Instrumenter gegrënnt ginn. De Geheimrat Joseph von Utzschneider huet d'Institut subventionéiert.
Den opteschen Atelier gouf 1807 op Benediktbeuern verluecht, wou de Fraunhofer Wierksmeeschter gouf. Do huet hien nei Schläifmaschinnen a Glaszorte fir optesch Glieser (schlierefräit Flintglas), déi d'Ofbildungsqualitéit vu Lënsen entscheedent verbessert hunn. Vun 1814 u ware Fraunhofer an Utzschneider eenzeg Besëtzer vum elo selbstännegen Opteschen Institut. Eng fir d'Astronomie bedeitend Erfindung ass an deem Zesummenhank dem Fraunhofer seng Verbesserung vum achromateschen Doublet, dat e puer Joer virdrun an England erfonnt gi war.
Onofhängeg vum William Hyde Wollaston huet de Fraunhofer 1814 déi no him genannt Fraunhoferlinn am Sonnespektrum entdeckt. Hien huet och 1814 d'Spektroskop erfonnt. Ausserdeem huet hien als éischten Experimenter fir Krëmmung vum Liicht un optesche Gitter gemaach (Fraunhofer-Krëmmung). Seng Erkenntnesser op dëse Gebidder benotzt de Fraunhofer, fir d'Materialeegeschaften (Refraktiounsindex) vun optesche Glieser mat méi enger grousser Genauegkeet ze miessen. Mat deem Wëssen huet hien et fäerdegbruecht, besser Objektiver ze bauen, wéi dat virdru méiglech war.
Am Joer 1824 hat de Fraunhofer de Bau vu sengem gréissten Teleskop fir de russeschen Observatoire Dorpat fäerdeggestallt. Mat deem Teleskop mat enger fir déi deemoleg Zäit sensationeller Ëffnung vun 244 mm an enger Brennwäit vu 4,33 m huet den Astronom Friedrich Georg Wilhelm Struve virun allem Duebelstären ënnersicht. Een zweet, baugläicht Exemplar krut 1829, nom Doud vum Fraunhofer, de Berliner Observatoire, mat deem 1846 de Johann Gottfried Galle de Planéit Neptun entdeckt huet. Och d'Fäerdegstellung vu sengem Heliometer fir de Königsberger Observatoire hat de Fraunhofer net méi erlieft.
1819 gouf dat Optescht Institut op München verluecht, well den Utzschneider aus Geldnout de Benediktbeurer Gebaikomplex de Bayern verkaaft hat an nëmmen d'Glaswierk behalen hat. De Fraunhofer huet reegelméisseg missen op Benediktbeuren fueren, fir d'Glasschmëlzen z'iwwerwaachen. Anerersäits war vu München aus bessere Kontakt zu der Akademie méiglech. No kuerze Streidereien, well de Fraunhofer keng wëssenschaftlech Ausbildung hat, huet d'Akademie hien am Joer 1821 als ausseruerdentleche Member opgeholl. An en ettlechen Ofhandlungen an Akademierieden huet hie physikalesch Problemer wéi d'Dréifgi vum Glas a verschidde Liichtphenomeener behandelt.
1823 gouf hie Vollmember a Professer vum physikalesche Kabinett, ass awer schonn 1826 u Longentuberkulos gestuerwen. Säi Graf ass um Ale Münchener Südkierfecht am Glockenbachquartier.
NGC 3782
Den NGC 3782 ass eng Spiralgalaxis am Stärebild Ursa Major. Si gouf am Joer 1788 vum Astronom Wilhelm Herschel mat engem 18,7 Zoll-Spigelteleskop entdeckt.
Provënz Huíla
D'Provënz Huíla ass eng vun den 18 angolanesche Provënzen. Si läit am Südweste vum Land a grenzt am Norden un d'Provënze Benguela an Huambo, am Osten un d'Provënze Bié a Cuando-Cubango, am Süden un d'Provënz Cunene an am Westen un d'Provënz Namibe.
Se huet eng Fläch vun 79.022 km².
Der Vollekszielung vun 2014 no hat se 2.354.398 Awunner, wat 9,7 % vun der Gesamtbevëlkerung vum Angola waren.
D'Haaptstad vun der Provënz ass Lubango.
Jacobs
Jacobs (Genitivform vum Virnumm Jacob ) ass e Familljennumm.
Zu Lëtzebuerg hunn 1931 101 Persoune sou geheescht.
Leit mat sou engem Familljennumm sinn ë. a.:
George H. W. Bush
Den George Herbert Walker Bush, dacks einfach George Bush, gebuer den 12. Juni 1924 zu Milton, a gestuerwen den 30. November 2018 zu Houston, am Texas, war en US-amerikanesche republikanesche Politiker.
De George Bush war vun 1989 bis 1993 den 41. President vun de Vereenegte Staate vun Amerika.
Seng politesch Carrière huet hien 1967 als Deputéierte vum Representantenhaus fir Texas ugefaangen. De President Richard Nixon huet hien 1971 zum amerikaneschen Ambassadeur bei der UNO ernannt, vun 1974 bis 1975 war hien ënner dem President Gerald Ford Direkter vum Liaisounsbüro vun den USA a China a vun 1976 bis 1977 Direkter vum CIA. Vun 1981 bis 1989 war hien ënner dem President Ronald Reagan Vizepresident vun den USA.
1988 war hien de Spëtzekandidat vun de Republikaner; hien huet d'Wal gewonnen a gouf sou dem Reagan säin Nofollger am Wäissen Haus. 1992, wou e Kandidat fir seng eegen Nofolleg war, huet hien awer géint de Bill Clinton verluer.
Wärend senger Amtszäit koum et ë. a. zum Massaker op der Tienanmen-Plaz an zum Zesummebroch vun der kommunistesche Systemer a Mëtteleuropa, notamment och zum Fall vun der Berliner Mauer a vum Eisene Rideau. Bei all dësen Evenementer ass hien eng zeréckhalend-virsiichteg Politik gefuer, fir China, resp. d'Sowjetunioun net sou ze brusquéieren, datt dat sech zu engem Konflikt hätt kënnen héichspillen.
1990 huet hien, nom Iwwerfall vum Irak op de Kuwait, déi amerikanesch Arméi an de Süde vum Irak amarschéiere gelooss, déi zwar gehollef hunn, de Kuwait ze befreien, mä de Saddam Hussein a säi Regime op hirer Plaz gelooss hunn ("Operation Desert Storm").
Hien ass de Papp vum George W. Bush, dee vun 2000 bis 2008 den 43. US-President war.
Helga Guitton
D'Helga Guitton, gebuer den 18. Dezember 1942 zu Königsberg, ass eng däitsch Radiosspeakerin an Televisiounsmoderatorin.
Provënz Cunene
D'Provënz Cunene ass eng vun den 18 angolanesche Provënzen. Si läit am Süde vum Land a grenzt am Norden un d'Provënz Huíla, am Osten un d'Provënz Cuando-Cubango an am Westen un d'Provënz Namibe. Am Süden deelt si eng Grenz mat Namibien.
Helga Guitton
Si war vum 9. November 1964 bis den 28. Februar 1994 Speakerin beim däitschen RTL-Radiosprogramm, de 4 Fröhliche Wellen, wou se zesumme mam Frank Elstner an dem Jochen Pützenbacher zu de Stare gehéiert huet.
Provënz Cunene
Si huet eng Fläch vun 87.342 km².
Der Vollekszielung 2014 no hat si 965.288 Awunner, wat 4 % vun der Gesamtbevëlkerung vun Angola waren.
Helga Guitton
1973 huet si den 18. Grand Prix Eurovision de la Chanson zu Lëtzebuerg moderéiert.
Provënz Cunene
D'Haaptstad vun der Provënz ass Ondjiva.
Bronge Bier
De Bronge Bier (Ursus arctos) ass e Raubdéier aus der Gattung Ursus an der Famill vun de Bieren (Ursidae). Se liewen an Eurasien an an Nordamerika.
D'Déier ass bis 2,45–2,55 m laang. D'Gewiicht ass 80–800 kg (am Duerchschnëtt 250–300 kg).
Et gëtt 16 Ënneraarten, dorënner de Grizzlybier, den Europäesche Bronge Bier, asw.
Camarda
Camarda ass:
AS Colmer-Bierg
D'AS Colmer-Bierg (oder AS Colmar Berg, kuerz: ASC) ass e Foussballclub an der Gemeng Colmer-Bierg, deen am Oktober 1967 gegrënnt gouf. Den éischte Match huet de Club am Mee 1968 géint den FC Préizerdaul gespillt (0:3).
Le Fau
Le Fau ass eng Gemeng am franséischen Departement Cantal an der Regioun Auvergne-Rhône-Alpes.
Tango (Entreprise)
Tango ass de Marketinglabel vun enger lëtzebuergescher Entreprise déi Mobilfunk-, Festnetz- an IPTV-Servicer ubitt. Se gouf den 13. Juni 1997 ënner dem Numm Millicom Luxembourg gegrënnt.
2010 huet déi lëtzebuergesch Firma Belgacom Invest S.à r.l. d'Tangoslabelen Tango Fixed (virdrun Tele2 Luxembourg S.A.), Tango Mobile (virdrun Tango S.A.), an Tango Services (virdrun Tele2 Services Luxembourg S.A.) absorbéiert. Belgacom Invest S.à r.l. selwer ass zu 100 % eng Duechterfirma vun der Proximus-Grupp.
Nationalmusée fir Archeologie, Geschicht a Konscht
Et krut säin aktuerllen Numm a seng Komptenze mam Gesetz vum 16. Dezember 2022, virdrun housch e Musée national d'histoire et d'art .
Zoustännegkeeten
De MNAHA ass zoustänneg fir déi follgend kulturell Sitten:
sou wéi och fir zwéi Fuerschungsinstituter:
Je l'ai été trois fois
Je l'ai été trois fois ass e franséische Film vum Sacha Guitry aus dem Joer 1952 no den Theaterstécker Les desseins de la providence a Mon double et ma moitié vum Sacha Guitry.
Ëm wat geet et am Film?
De Schauspiller Jean Renard an d'Thérèse Verdier hunn e Rendez-vous owes no der Virstellung doheem beim Thérèse. Dem Thérèse säi Mann Henri soll deen Owend op eng Rees goen. Den Henri huet awer de Zuch verpasst an daucht erëm doheem op…
Hëllef Doheem
D'Stëftung Hëllef Doheem, meeschtens einfach Hëllef Doheem genannt, ass eng lëtzebuergesch Stëftung, déi den 29. September 1999 gegrënnt gouf. Hiert Haaptzil ass et, alen an ofhängege Persounen z'erlaben, sou laang wéi méiglech doheem wunnen ze kënnen.
Struktur an Entwécklung
No der Grënnung huet d'Stëftung aus enger zentraler a fënnef regionalen Eenheete mat am Ganzen 250 Mataarbechter bestanen. Och d'Dagesfoyere "Siwebueren" an der Stad an "Op der Heed" zu Hëpperdang goufe vu "Foyers Seniors" mat an déi nei Stëftung iwwerholl. Schonn 1999 goufen déi éischt Formatiounen ugebueden, fir d'Personal aus- oder weiderzebilden.
2000 gouf d'Strukturéierung vun den Aktivitéiten no Regioun opginn an duerch néng "Centre d'aide et de soins" ersat. E Berodungsdéngscht fir Leit, déi sech ëm ofhängeg Persoune këmmeren, gouf agefouert an d'Foyeren "Op Rabatt" zu Iechternach an "Am Schlass" zu Wolz an d'Serviceoffer mat integréiert. Landeswäit ass den Noutruffdéngscht "Téléalarme" agefouert ginn a seng Verwaltung der Stëftung Hëllef Doheem uvertraut ginn.
D'Joer drop gouf de "Service de soins spécialisés à domicile" an d'Liewe geruff, deen haaptsächlech am Beräich vun der Palliativfleeg schafft. 2002 an 2003 goufen d'Dagesfoyeren "Um aale Gaart" zu Holztem an "Hesper Kopp" um Houwald, souwéi den "Tillebierg" zu Déifferdeng opgemaach. Den Noutruffdéngscht "Téléalarme" ass 2002 a "Sécher Doheem" ëmbenannt ginn. 2003 gouf de Service "Propper Doheem" agefouert, deen Ënnerstëtzung am Stot ubitt.